شه‌فه‌ق نيوز/ شماره‌يگ له‌ نوێنه‌ره‌يل چه‌پڕه‌و بيلايه‌ن له‌ ئه‌ڵمانيا، تومه‌تبار ئه‌نگيلا ميركڵ راوێژكار ئه‌ڵمانيا وه‌ ده‌سداشتن له‌ كوشيان قاسم سوله‌يمانى جه‌نراڵ ئيرانى و ئه‌بو مه‌هدى موهه‌ندس جيگر سه‌رۆك ده‌سه‌ى حه‌شد شه‌عبى كردن له‌ په‌لاماره‌گه‌ى ئه‌مريكا له‌ نزيك ته‌ياره‌خانه‌ى ناوده‌وڵه‌تى به‌غدا.
هه‌يشت ئه‌ندام له‌ نوێنه‌ره‌يل چه‌يڕه‌و باس له‌وه‌ كردنه‌ ك سكاڵايگ دژ ئه‌نگيلا مێركڵ راوێژكار ئه‌ڵمانيا به‌رزه‌و كردنه‌و له‌تى تومه‌تبارى وه‌ ئه‌وه‌ كردنه‌ ك ده‌س داشتگه‌ له‌ كوشتن قاسم سوله‌يمانى جه‌نراڵ سه‌ربازى ئيرانى له‌ عراق.
جى باسه‌، له‌ى باوه‌تيشه‌و ئه‌لكسه‌نده‌ر نيو ئه‌ندام حزب چه‌يڕه‌و ئه‌ڵمانى له‌ به‌ياننامه‌يگ وت: ئشاره‌يل حوكمكردن له‌ په‌لامار ته‌ياره‌ بى ته‌ياره‌وانه‌گه‌(ك سلێمانى كوشت)ته‌نيا له‌ڕێ وئيستگه‌ى ئرساله‌و له‌ناو خاكه‌يل ئه‌ڵمانياوه‌ ئه‌نجام گرتگه‌ ك بنگه‌ى ئاسمانى رامشتاين ئه‌مريكيه‌.
